કેસલેસ લેવડદેવડને પ્રોત્સાહન આપવા માટે પાનકાર્ડના ઉપયોગના બારામાં કેટલાક ફેરફારો થશે. આવતીકાલથી બે લાખ રૂપિયાથી વધુના કોઇપણ સામાનની ખરીદી અને વેચાણ પર પાનકાર્ડની વિગત ફરજીયાત બનશે. આ પ્રકારે કેશકાર્ડ કે પ્રિપેઇડ કાર્ડથી વર્ષમાં રૂ.પ૦ હજારથી વધુની ખરીદી પર પણ પાનકાર્ડની વિગત આપવાનું ફરજીયાત બનશે. આ પ્રકારે હવે કોઇપણ પ્રકારના બેંક ખાતા ખોલવા પર પાનકાર્ડની માહિતી આપવાની જરૂર રહેશે. જો કે જનધન એકાઉન્ટ ખોલવા માટે પાન નંબર આપવો જરૂરી નથી.